મુંબઈમાં જોઈતો લોહીનો ૮૮ ટકા લોહીનો પુરવઠો સ્વૈચ્છિક ડોનરો પાસેથી પૂરો થાય છે. ૨૦૧૩માં મુંબઈમાં વૉલન્ટિયર ડોનરો દ્વારા ૨,૯૪,૦૦૦ એટલે કે ઑલમોસ્ટ ત્રણ લાખ યુનિટ બ્લડ પ્રાપ્ત થયું હતું. દેશભરમાં આ રીતે રક્તદાનમાં મુંબઈગરા મોખરે છે ત્યારે તમને જાણીને આઘાત લાગશે કે કેટલીક પ્રાઇવેટ અને સરકારી બ્લડ-બૅન્કો દ્વારા ડોનર પાસેથી મળેલા લોહીનો ખુલ્લેઆમ વેપાર ચાલી રહ્યો છે. સરકારે આપેલા ફિગરને અભેરાઈ પર મૂકીને પ્રાઇવેટ હૉસ્પિટલોની બ્લડ-બૅન્ક મનફાવે એમ પેશન્ટ પાસેથી બ્લડના નામે પૈસા કમાઈ રહી છે.